Η σαιξπηρική τραγωδία αυτής της ιστορίας είναι
ότι η μεγάλη επιτυχία που έχει απολαύσει...
ΠΟΛ ΧΕΪΜΑΝ
...ο Βίνσεντ Κένεντι ΜακΜάν
τροφοδοτήθηκε από μια υπερβολική προσπάθεια αντιστάθμισης,
επαναστατώντας ενάντια στα πρώτα 12 δυστυχισμένα χρόνια της ζωής του.
Η απόδραση απ' αυτήν την κακοποίηση ήταν η επιδίωξη όλης της ζωής του,
δημιουργώντας ένα περιβάλλον
μες στο οποίο είναι άφθαρτος και αλώβητος από εξωτερικές δυνάμεις
και ελέγχει το πεπρωμένο του.
Ό,τι ξέρουμε για τα παιδικά του χρόνια
το έχουμε μάθει απ' τον ίδιο.
Πριν χρόνια μίλησε στο Playboy για την παιδική του ηλικία.
Μίλησε για τη σωματική κακοποίηση που υπέστη απ' τον πατριό του.
Και υπαινίχθηκε σεξουαλική κακοποίηση
απ' την ίδια τη μητέρα του.
Δεν μ' αρέσει να σκέφτομαι τα παλιά.
Δεν ξέρω αν φοβάμαι να τα σκεφτώ, να δω τι υπάρχει.
Τα παιδικά χρόνια τα αποδέχτηκα. Ήταν δύσκολα.
Υπήρχαν καβγάδες, εσωτερικές διαμάχες, αιμομιξίες.
Πράγματα που δεν σου αρέσουν.
Αλλά όταν ήμουν παιδί και με σάπιζε στο ξύλο,
όταν σταματούσε, εφόσον ανέπνεα, εφόσον ήμουν ζωντανός,
είχα νικήσει.
Ξέρω ότι, σύμφωνα με την ψυχολογία,
όταν έχεις κακοποιηθεί ως παιδί, κάνεις το ίδιο.
Εγώ το θεωρώ δικαιολογία.
Εγώ δεν αφέθηκα σ' αυτό.
Οτιδήποτε σάπιο, οτιδήποτε άσχημο σου 'χει συμβεί, ξεφορτώσου το.
Ενίοτε βγαίνει στην επιφάνεια; Φυσικά. Ενίοτε σε πονάει; Φυσικά.
Αλλά θάψ' το καλά και τράβα παρακάτω.
Ο ΚΥΡΙΟΣ ΜΑΚΜΑΝ
ΕΠΕΙΣΟΔΙΟ 5: ΟΙΚΟΓΕΝΕΙΑΚΗ ΕΠΙΧΕΙΡΗΣΗ
Συγγνώμη.
Στη συνέχεια, για πρώτη φορά ο Σέιν ΜακΜάν και η Στέφανι ΜακΜάν,
τα παιδιά του Βινς και της Λίντα,
εξηγούν πώς είναι να εκτυλίσσεται η ζωή τους μπροστά στις κάμερες.
Με ενδιαφέρει πολύ να μάθω πώς ήταν η παιδική ηλικία σας.
Θες να ξεκινήσεις εσύ; Άντε.
Ως γιος του Βινς ΜακΜάν, μεγάλωσα σε έναν πολύ ενδιαφέροντα κόσμο.
Πάντα ήθελα να μπω στον χώρο,
στο επιχειρηματικό κομμάτι του χώρου.
Ξεκίνησα από πολύ μικρός.
Ήμουν στο κοινό, ήμουν στα παρασκήνια.
Ήμουν παντού και τα βίωνα όλα.
Καθάριζα το ρινγκ, έπαιρνα το σακάκι ενός παλαιστή.
Μετά έγινα διαιτητής και παρουσιαστής στο ρινγκ.
Κι έτσι ανέβαινα στην ιεραρχία.
Ο Σέιν και ο Κύριος ΜακΜάν!
Η ενασχόλησή μου ως περφόρμερ ξεκίνησε παίζοντας το υποκατάστατο του πατέρα μου.
Ο Σέιν κράτησε τα σχοινιά για τον μπαμπά.
Αν κάποιος τσαντιζόταν με τον πατέρα μου, δεν έφτανε στο αφεντικό.
Έπρεπε να περάσει από επίπεδα.
Είχε πέραση, το διασκέδαζαν όλοι, και γι' αυτό το συνεχίσαμε.
Αποδοκιμάζουν εν χορώ το παιδί-θαύμα, τον διάδοχο του θρόνου.
Και το λάτρευα.
Είχα τη δυνατότητα να κάνω κάτι που πάντα ήθελα από πολύ μικρός.
Ο Σέιν ΜακΜάν!
Έτσι αναπτύχθηκε η δυναμική της οικογένειας
και μετά ήρθε η κόρη του Βινς.
Επίτρεψέ μου να προσθέσω κάτι.
Πάντα ήθελα να ανήκω στην εταιρεία κι είμαι πολύ περήφανη που ανήκω σ' αυτήν.
Τα παιδικά μου χρόνια ήταν εξωπραγματικά.
Και αυτό το ένιωθα από μικρή.
Ήταν πολύ συναρπαστικό που συμμετείχα.
Απίστευτο!
Η WWE ήταν πάντα διχαστική.
Και όταν ήμουν μικρή,
κάποιοι με λάτρευαν χάρη στον πατέρα μου και μόνο,
και άλλοι με προσπερνούσαν εξαιτίας του πατέρα μου και μόνο.
Ο Βινς ΜακΜάν συνοδεύεται από την κόρη του τη Στέφανι ΜακΜάν.
Πότε έπεσε η ιδέα να μετατραπείς σε χαρακτήρα;
Όταν τελείωσα το κολέγιο.
Χαλάρωσε, μην αγχώνεσαι. Όλα θα πάνε καλά.
- Δεν θα με πιέσεις; - Καθόλου.
Αποφασίστηκε πολύ γρήγορα
να δοκιμάσουμε και να δούμε πώς θα πάει.
- Μέσα! - Όχι!
Όταν η Στεφ άρχισε να δουλεύει μαζί μας, κλιμακώθηκε απίστευτα γρήγορα.
Σε μια πλοκή η Στεφ θα παντρευόταν τον παλαιστή Τεστ.
ΠΟΛ ΛΕΒΕΣΚ - "ΤΡΙΠΛ ΕΪΤΣ"
Αλλά οι σεναριογράφοι δεν είχαν βρει την κατάληξη.
Δεν είχαν ένα τέλος.
Και όταν μου ήρθε μια ιδέα, την παρουσίασα στον Βινς.
Για δες αυτό.
"Πηγαίνω στο μπάτσελορ πάρτι, ρίχνω κάτι στο ποτό της
και μετά παντρευόμαστε
σε αυτές τις τελετές εξπρές στο Λας Βέγκας".
Το λάτρεψε.
Θεέ μου!
Σε μισώ!
Η ατάκα του έλεγε "Βινς, μη ρωτάς αν..."
Αλλά πόσες φορές ολοκληρώσαμε τον γάμο!
Θεέ μου. Δεν το πιστεύω.
Όταν ξαναβγαίνουμε, αφού έχει εκτυλιχτεί αυτή η πλοκή,
το κοινό στρέφεται εναντίον της, την αποκαλεί τσούλα.
Τσούλα!
Κι ενώ το κοινό εξαγριώνεται, ο Βινς με κοιτάει και κάνει αυτό.
Εννοώντας ότι θα πέσει χρήμα.
Τσούλα!
Κι έχω ένα πλατύ χαμόγελο, γιατί αυτό σημαίνει
ότι το κοινό συμμετέχει.
Όποτε συμμετέχει το κοινό, σημαίνει ότι λατρεύει αυτό που κάνεις.
Τσούλα!
Η Στεφ έπαιξε καλά τον ρόλο της κακιάς.
Ήταν πρόθυμη να κάνει οτιδήποτε και πάντα μου έλεγε
"Ό,τι θέλεις, μπαμπά".
Με καταλάβαινε.
Εσύ ξέρεις πολύ καλά τι θα πει πήδημα!
Στις αρχές της καριέρας μου ήμουν πρόθυμη να κάνω ό,τι ήθελε.
Άφησέ την! Κοίτα εκεί!
Βλέπω τώρα κάποια πράγματα που έκανα
και δεν μπορώ να το πιστέψω.
Φυσικά.
Το θεωρείς περίεργο που σε έβαζε ο πατέρας σου;
Ναι, καμιά φορά το θεωρούσα κάπως περίεργο,
αλλά ήταν άλλες εποχές στον χώρο.
Τσούλα!
Μου έχουν συμβεί πολλά και διάφορα,
από τότε που ξεκίνησα ως θαυμαστής μέχρι σήμερα.
Το οικογενειακό του θέματος ήταν το απίστευτο.
Είστε νόμιμα παντρεμένοι.
Μετά από αυτήν την πλοκή,
όπου η Στεφ με παντρεύεται κρυφά παρά τη θέλησή της,
περνάμε στην εποχή ΜακΜάν-Χέλμσλι,
όπου εμείς ελέγχουμε την WWE.
H εποχή ΜακΜάν-Χέλμσλι.
Και πλέον
είμαστε μαζί κάθε μέρα.
Και τότε γνωριζόμαστε πραγματικά.
Δεν επιτρεπόταν η σχέση με παλαιστές,
αλλά η ειρωνεία είναι ότι ο πατέρας μου το ενθάρρυνε.
Ο Πολ είναι υπέροχος άνθρωπος και ήμασταν φίλοι.
Έφτανα στο σημείο να λέω στη Στεφ "Πρέπει να βρεις έναν σωστό άντρα.
Σαν τον Τριπλ Έιτς".
Ο αδερφός μου έλεγε "Όχι αυτόν!"
Ο πατέρας μου απαντούσε "Όχι, φυσικά όχι αυτόν.
Αλλά κάποιον ακριβώς σαν αυτόν".
Ο Σέιν ήταν εντελώς αντίθετος, ήταν κάθετος.
- Πάμε. - Μου προκαλείτε αηδία!
Είστε αδέρφια. Έλα, αγκαλιά.
Ξέρετε τώρα, βασικές αρχές.
"Όχι με την κόρη του αφεντικού".
Κι ο Σέιν είπε "Της επιτρέπεις να τα φτιάξει με παλαιστή;"
Του είπα "Κι εγώ αυτό είμαι.
Παλαιστής και περφόρμερ. Δεν σε καταλαβαίνω".
Το θεωρούσα λογικό κι επόμενο
η Στέφανι να τα φτιάξει και να παντρευτεί κάποιον σαν τον Πολ.
Και καθώς προχωράμε, υπάρχουν στιγμές
όπου ο Βινς είναι ο εαυτός του και κάνει τα δικά του.
Κάποια στιγμή, όταν ψάχναμε χώρο για τον γάμο,
μας πρότεινε σοβαρά να μεταδοθεί με πληρωμή ανά προβολή.
Τι θα γινόταν
αν ο γάμος της Στέφανι και του Πολ μεταδιδόταν ζωντανά επί πληρωμή;
Ο κόσμος θα το αγόραζε, θα ήταν τέλειο.
Και η Στεφ είπε "Όχι".
Κι όταν η Στεφ είπε "Δεν υπάρχει περίπτωση",
την αποκάλεσε εγωίστρια.
"Είσαι απίστευτα εγωίστρια".
Και μετά ο Βινς οργανώνει έναν αγώνα ανάμεσα στον Βινς και τη Στεφ,
έναν καβγά,
έξι ημέρες πριν τον αληθινό γάμο μας.
Θέλει να την ταπεινώσει!
Η μητέρα μου τον είχε απειλήσει.
Έτσι κι είχα μαυρισμένο μάτι στον γάμο μου,
θα τον χώριζε επιτόπου.
Περιττό να πω ότι δεν είχα μαυρισμένο μάτι.
Μπορεί να μου έκανε λαβή στον λαιμό, αλλά αυτό διαφέρει.
Ήταν τρελό.
Εντελώς τρελό.
Σε τι οικογένεια πήγα και μπήκα;
Έλα ντε!
Εσείς είστε μακράν
η πιο δυσλειτουργική οικογένεια στο πρόσωπο της Γης!
Δημιούργησαν τη σαπουνόπερα των ΜακΜάν.
Τα παιδιά έγιναν δημοφιλείς περφόρμερ.
ΝΤΕΪΒ ΜΕΛΤΖΕΡ
Και η Λίντα πού βρισκόταν;
Έπαιζε σημαντικό ρόλο.
Η Λίντα ΜακΜάν!
Η Λίντα ήταν πολύ σημαντική στην εταιρεία.
Η World Wrestling Entertainment θεωρείται εταιρεία του Βινς ΜακΜάν.
Ακούμε σπανίως το όνομα της Λίντα ΜακΜάν,
που είναι η διευθύνουσα σύμβουλος της εταιρείας.
Υπήρχαν λίγοι τίτλοι όταν μπήκα.
ΜΠΡΟΥΣ ΠΡΙΤΣΑΡΝΤ
Ο Βινς ήταν αφεντικό, η Λίντα δεύτερο αφεντικό.
Η Λίντα ασχολιόταν με τα οικονομικά. Ο Βινς με το δημιουργικό και το όραμα.
Η μητέρα μου με σύστησε στη Λίντα, τη σύζυγό μου.
Μάλλον ήμουν 16 χρόνων.
Η Λίντα ήταν από μεσοαστική οικογένεια.
Δούλευαν και οι δύο γονείς, είχαν ωραίο σπίτι.
Δεν ήταν πλούσιοι, ήταν πολύ μεσοαστοί.
Κι αυτό μου άρεσε.
Είχε τη φήμη του κακού από το λύκειο.
Κι εγώ ήμουν το ακριβώς αντίθετο.
Και να σας πω κάτι; Μου άρεσε.
Η Λίντα ήταν 17 όταν παντρευτήκαμε, πάρα πολύ μικρή.
Της υποσχέθηκα ότι θα την αγαπούσα πάντα
και ότι ποτέ δεν θα πλήτταμε.
Την υπόσχεση την τήρησα και με το παραπάνω.
-Θεέ μου! - Όχι!
Απίστευτο!
Εγώ θα πονέσω πολύ περισσότερο απ' ό,τι εσύ.
Χτύπα την! Πώς;
Η μητέρα μου δεν ήθελε ποτέ να βγει στην τηλεόραση, το απεχθανόταν.
Έλεγε "Βινς, σε παρακαλώ. Δεν είμαι καλή ηθοποιός".
Απ' όλους μας εγώ είμαι αυτή που δεν νιώθει άνετα μπροστά στις κάμερες.
Και δεν είμαι τόσο καλή όσο ο Σέιν, η Στέφανι και ο Βινς.
Συγχαρητήρια, Τριπλ Έιτς.
Δεν ήταν καλή ηθοποιός, το ήξερε.
Αλλά είχαν εμπλακεί και ο Σέιν και η Στέφανι και εγώ.
"Θα σε αξιοποιήσουμε ως χαρακτήρα".
Χωρίς άλλη καθυστέρηση, επιτρέψτε μου να σας παρουσιάσω
τη γυναίκα μου, τη Λίντα,
συνοδευόμενη από την όμορφη Τρις.
Μπήκα στον χώρο με έναν λιγότερο συμβατικό τρόπο.
ΤΡΙΣ ΣΤΡΑΤΟΥΣ
Ήμουν μοντέλο φίτνες.
Μοντέλο φίτνες, υπήρξε εξώφυλλο στο Muscle.
Η Τρις Στράτους.
Όταν ήμουν μικρή,
είχα ενθουσιαστεί με τη Σίντι Λόπερ και τη Γουέντι Ρίχτερ.
Ήταν τέλειο να βλέπω σε εκείνη την ηλικία μια γυναίκα στο ρινγκ.
Αλλά όταν εγώ ξεκίνησα, το 2000,
υπήρχε υπερσεξουαλικοποίηση των γυναικών.
- Λοιπόν, Τρις. - Κύριε ΜακΜάν;
Σε μία από τις πρώτες πλοκές δούλεψα με τον Βινς ΜακΜάν.
Θα συνεργαζόμουν με το αφεντικό και τον Κύριο ΜακΜάν,
ήταν μεγάλη ευκαιρία.
Είχα ενθουσιαστεί.
Ναι!
Δεν νομίζω ότι στην πλοκή εξαρχής
ήμουν η ερωμένη του Βινς.
Ήμουν πολύ άτακτη.
Πρέπει να μου τις βρέξεις.
Και στο τέλος θα νάρκωνα τη γυναίκα του.
- Διπλασίασες τη δόση της Λίντα; - Φυσικά.
Γιατί αν το ήξερα εξαρχής θα έλεγα "Ορίστε;"
Ήρθε στην πορεία. Θέλαμε να δούμε πού θα κατέληγε.
Είχε ενδιαφέρουσες ανατροπές.
Κοιτάξτε.
Φίλησα την Τρις Στράτους μπροστά στη γυναίκα μου σε αναπηρικό καροτσάκι.
Όχι, Θεέ μου.
Και αυτό το κάναμε για να δείξουμε πόσο μισητός κακός ήμουν.
Πιο σιχαμένος δεν γίνεται.
Ξέραμε καλά τι κάναμε για να τροφοδοτήσουμε την πλοκή μας.
Και η Λίντα δεν είχε καθένα θέμα.
Συμμετείχε, όλοι συμμετείχαμε.
Σε μια σκηνή έσκυβα και φιλούσα τη Λίντα.
Ήταν ιδέα της Λίντα.
Είπε "Θα εκνευριστούν πολλοί έτσι και με φιλήσεις στο μέτωπο".
Πρέπει πάντα να προκαλείς συναισθήματα.
Είτε θυμό, είτε ευτυχία.
Ακόμη και αηδία ενίοτε, εφόσον ο κακός το έχει παρατραβήξει.
Το συναίσθημα μετράει πάντα.
Χρόνια πολλά για του Αγίου Βαλεντίνου.
Ως προς την τηλεοπτική σχέση με την Τρις, πώς αντέδρασε η οικογένεια;
Δεν νομίζω ότι η οικογένειά μας είχε αντίρρηση,
γιατί ήξεραν ότι εγώ ήμουν χαρακτήρας, ότι η Τρις ήταν χαρακτήρας.
Εξ όσων θυμάμαι, κανείς δεν είχε κανένα πρόβλημα.
Αν κάποιος αναφέρει τη μητέρα μου, η αντίδρασή μου είναι αρνητική.
Η μητέρα μου είναι ιερή, οπότε δεν μου άρεσε αυτό.
- Ο Σέιν είπε ότι ήταν λίγο... - Μάλιστα.
Ο Σέιν είναι ο πιο συντηρητικός από όλους μας,
οπότε ίσως να είχε πρόβλημα μ' αυτό,
γιατί μερικές φορές έλεγε "Παραείναι αληθινό πλέον".
Κι εγώ έλεγα
"Μια πλοκή είναι, ψυχαγωγικοί χαρακτήρες, χαλάρωσε".
Έχουν περάσει 15 χρόνια,
δίνω συνεντεύξεις, μιλάμε για τις παλιές εποχές
και πάντα, μα πάντα κάποιος θα πει "Και κάποια στιγμή..."
"Ναι;"
"Έπεσες στα τέσσερα και άρχισες να γαβγίζεις".
Συγγνώμη! Χίλια συγγνώμη!
"Συγγνώμη";
Εντάξει, εφόσον ζητάς συγγνώμη,
απόδειξέ μου πόσο πολύ το έχεις μετανιώσει.
Πέσε στα τέσσερα σαν σκυλί!
Αν είναι δυνατόν!
Η σκηνή του γαβγίσματος είναι αξέχαστη και προφανώς...
Μακάρι να μην είχε συμβεί.
Κάποτε είχα θηλυκό σκυλί,
η σκύλα έκανε ό,τι της έλεγα.
Κάτω, κάτω!
Είναι υπερβολικό!
Γάβγισε.
Έλα. Ζήτα μου συγγνώμη.
Και ως προς αυτήν τη σκηνή, όλοι θέλουν να πω πόσο απαίσια ένιωσα.
Μα αυτό ακριβώς θέλαμε να νιώσετε. Δεν το καταλαβαίνετε;
Αν ζητάς πραγματικά συγγνώμη, Τρις, βγάλε τα ρούχα σου!
Ναι!
Γδύσου τώρα!
Τι άντρας είναι αυτός;
Ήταν μια εκπληκτική ερμηνεία, ως κακός πέτυχε με έναν σμπάρο δυο τρυγόνια,
γιατί ενώ δείχνει σε όλους ότι υποτίθεται ότι πρέπει να τον μισούν...
ΣΑΡΟΝ ΜΕΪΖΕΡ
...τους χαρίζει στριπτίζ.
Λυπάσαι;
Βγάλε το σουτιέν σου, τώρα!
Αν και το κοινό τον θεωρεί κακό,
αυτό δεν σημαίνει ότι δεν απολαμβάνει να βλέπει την ταπείνωσή της.
Εγώ το θεώρησα χάλια όταν το είδα,
αλλά η πάλη ήταν για άντρες,
που είχαν φαντασιώσεις με σέξι γυναίκες, που παράλληλα τις μισούσαν,
γιατί δεν θα τις είχαν ποτέ.
Οπότε ο εξευτελισμός μιας σέξι γυναίκας άρεσε σε πάρα πολλούς άντρες.
Το θέτω πολύ ωμά, αλλά αυτό ακριβώς συνέβαινε.
Ξέραμε ότι παρουσιάζαμε ευαίσθητη σκηνή στους θαυμαστές.
Ξέραμε ότι θα προκαλούσε συζητήσεις, ερμηνείες και παρερμηνείες, το γνωρίζαμε.
Όταν κάναμε εκείνη τη σκηνή,
ξέραμε ότι θα ερχόταν η κάθαρση στη WrestleMania.
Το αποκορύφωμα ήταν στη WrestleMania, σε αγώνα μεταξύ του Σέιν και του μπαμπά.
Ήταν γιος εναντίον πατέρα.
Στη μία γωνία στεκόταν η κοπέλα μου Τρις, σύμφωνα με την πλοκή,
και στη γωνία του Σέιν ήταν η Λίντα η σύζυγός μου.
Έπρεπε να σταματήσω την κακοποίηση που υπέφερε η μαμά μου.
Δεν άντεχα άλλο, κάτι που ίσχυε.
Η αδερφή μου ήταν στην αντίπαλη πλευρά. Ανελέητη, ίδια ο πατέρας μου.
Είχα πολύ άγχος πριν ξεκινήσει ο αγώνας,
γιατί δεν είχα σηκώσει ποτέ χέρι στον πατέρα μου.
Ίσχυε το αντίστροφο.
Όταν ήμουν μικρός, πάλευα συχνά με τον πατέρα μου.
Μια φορά που παλεύαμε, με άρπαξε απ' το κρέας των πλευρών.
Το έπιασε και το έστριψε.
Εγώ πόνεσα και με άρπαξε απ' τα μαλλιά
και με έσπρωξε.
Και του είπα "Έκλεψες, δεν γίνεται αυτό!"
Και μου είπε "Αυτό κάνω στη ζωή μου. Κλέβω και νικάω.
Να το θυμάσαι, καμιά φορά πρέπει να εξαπατάς".
Και είπα "Μάλιστα".
Πριν τον αγώνα άρχισα να πανικοβάλλομαι.
Έλεγα ότι δεν μπορούσα.
Είπα στον Σέιν να με χτυπήσει και μου είπε "Δεν μπορώ".
"Χαστούκισέ με. Μπορείς".
"Όχι, δεν μπορώ".
"Εγώ μπορώ".
Χαστούκισε τον γιο του.
Χτυπάει το καμπανάκι και μου ρίχνει τέσσερα χαστούκια.
Με το καλημέρα σας.
Του έριξα μπούφλες για να συνέλθει
κι είπε "Εντάξει, κανένα πρόβλημα".
Τις έφαγα και τα μάτια μου πρήστηκαν αμέσως.
Κι είπα "Είναι εύκολο τελικά".
-Μη... Το μόνιτορ! - Θεέ μου!
Σέιν, σταμάτα!
Ήταν η μεγάλη μου στιγμή.
Σήκωσα ανάστημα στον Βινς ΜακΜάν και σε ό,τι εκπροσωπούσε.
Θυμάμαι να τον έχω πιάσει και να μου λέει "Μη μου χαριστείς".
Και δεν του χαρίστηκα.
Ο Βινς μόλις συνειδητοποίησε ότι ήρθε η ναρκωμένη σύζυγός του, η Λίντα!
Στον αγώνα με τον Σέιν η Λίντα σηκώθηκε αργά.
Του 'χωσε κλοτσιά στην οικογένεια!
Ήταν το αποκορύφωμα, έπρεπε να κλείσουμε.
Ο Βινς είναι στη μία γωνία κι ο Σέιν στην άλλη.
Το κοινό το λατρεύει όταν μοιάζει αληθινό.
Θεέ μου!
Και ενίοτε είναι. Αυτοί είναι αληθινοί ΜακΜάν.
Όταν χτίζεις την ένταση και τους χαρακτήρες,
όταν η ιστορία φτάνει στην κάθαρση, είναι υπέροχη αίσθηση.
Ο Σέιν ΜακΜάν νίκησε τον πατέρα του
σε έναν κολασμένο καβγά εδώ στη WrestleMania.
Για τον Βινς δεν υπήρχαν όρια.
Τι ισχύει; Τι δεν ισχύει; Δεν μετράει.
Αν φέρνει λεφτά, αν τραβάει το ενδιαφέρον,
οτιδήποτε ενδυναμώνει την εταιρεία, επιτρέπεται.
Έχω ένα μήνυμα για τη μητέρα σου.
Πολύ σύντομα, μόλις οριστικοποιηθεί το διαζύγιο,
θα υπάρξει νέα κυρία ΜακΜάν.
Μια αισθησιακή κυρία ΜακΜάν, που θα αντέχει το σεξουαλικό μου σφρίγος!
Ο Βινς ήταν δεξιοτέχνης στο να θολώνει τα όρια.
Διαστρέβλωνε μια ιστορία που περιείχε ένα ψήγμα αλήθειας...
ΜΠΟΝΙ ΧΑΜΕΡ USA NETWORK, '89 - '98
...και μετά βήμα βήμα την έφτανε
σε σημείο όπου πλέον δεν ήξερες τι να πιστέψεις και τι όχι.
Μου χρωστάς, Σέιμπλ.
Κι όταν άνθρωποι σαν εσένα μου χρωστάνε,
συνήθως με ξεχρεώνουν.
Η Σέιμπλ είναι,
ως προς τις σύντομες επιτυχίες του μάρκετινγκ,
ο πιο παραγνωρισμένος χαρακτήρας που είχαν ποτέ.
Ανέβαζε την τηλεθέαση κατακόρυφα.
Όταν η Σέιμπλ ήταν στον αέρα, 500.000 άτομα άνοιγαν τους δέκτες τους.
Ο μόνος που την ξεπερνούσε ήταν ο Όστιν.
Αλλά έφυγε στο απόγειο της δημοτικότητάς της
και τους μήνυσε.
Σε αυτήν τη γωνία βρίσκεται η πρώην πρωταθλήτρια της WWE, η Σέιμπλ.
Αντίπαλός της ο Βινς ΜακΜάν.
Επίκεντρο αποτελεί η αγωγή 110 εκατομμυρίων δολαρίων,
με κατηγορίες για σεξουαλική παρενόχληση.
Σου ζητούσαν να κάνεις πράγματα που εσύ δεν ήθελες;
- Ναι. - Εντάξει.
Με ανάγκαζαν να κάνω πράγματα που δεν ήθελα.
Η Σέιμπλ έκανε αγωγή στην WWE για 110.000.000 δολάρια,
ισχυριζόμενη, μεταξύ άλλων,
ότι ένιωσε ταπεινωμένη.
Δεν νομίζω ότι της ζήτησα να κάνει τίποτα ταπεινωτικό.
Ως προς την άλλη μήνυση,
ποια ήταν η Σέιμπλ και ποιος ήταν ο ρόλος της στην εταιρεία;
Δεν θυμάμαι πολλά για τη Σέιμπλ ως προς τη μήνυση.
Δεν θυμάσαι τους ισχυρισμούς και οτιδήποτε άλλο προέκυψε;
Όχι, είναι κάπως θολά όλα.
Ξέρω μόνο ότι γύρισε στη δουλειά.
Στέφανι ΜακΜάν, να σου συστήσω τη νέα σου βοηθό,
τη Σέιμπλ!
Μήπως το κορμί της σε κάνει να ξεχνάς
ότι η Σέιμπλ μήνυσε την εταιρεία διεκδικώντας εκατομμύρια;
Ότι είπε να μιμηθεί όλους αυτούς που μας κάνουν μήνυση;
Μόνο τα λεφτά σκέφτεται.
Μόνο αυτό την απασχολεί.
Και γιατί μας έκανε μήνυση η Σέιμπλ; Και στους δυο μας!
Για σεξουαλική παρενόχληση!
Ο Βινς θα κάνει
οτιδήποτε θεωρεί σωστό επιχειρηματικά, άρα θα προσλάβει κάποια που τον μήνυσε.
Υποθέτω ότι έχω τρόπους να σε ευχαριστήσω.
Ας αρχίσουμε με αυτόν.
Όταν την έφερες πίσω, ο χαρακτήρας σου υποτίθεται ότι είχε σχέση μαζί της.
- Με ποια; - Με τη Σέιμπλ.
- Εγώ; - Εσύ.
- Πλοκή. - Πλοκή.
Προς Θεού.
Επειδή συμβαίνει στο ρινγκ,
ψυχαγωγούμαστε με το να μας απωθεί αυτό που λέει ή κάνει,
αλλά μπορούμε να επικαλεστούμε άγνοια,
γιατί συμβαίνει μόνο στην πάλη, είναι μια ερμηνεία.
Θεωρούμε δεδομένο ότι ο Βινς ΜακΜάν, για να δημιουργήσει τον Κύριο ΜακΜάν,
άντλησε υλικό απ' την προσωπική του ζωή για να τραβήξει το ενδιαφέρον.
Θυμάσαι το 2001 που έδωσες συνέντευξη στο Playboy;
Ναι.
Εκεί μίλησες για διάφορες εξωσυζυγικές σχέσεις.
ΟΙ ΕΞΩΣΥΖΥΓΙΚΕΣ ΣΧΕΣΕΙΣ ΗΤΑΝ ΠΑΡΑΛΛΗΛΕΣ;
ΣΕ ΔΙΑΦΟΡΕΤΙΚΕΣ ΠΕΡΙΟΔΟΥΣ.
ΤΗΝ ΙΣΟΠΕΔΩΣΕ...
Έχω περιέργεια να μάθω για ποιον λόγο το ανέφερες στη συνέντευξη.
Σε εκείνο το άρθρο πιστεύω ότι ήμουν πολύ ειλικρινής.
Δεν υποδυόμουν κανέναν χαρακτήρα.
Ήταν μια πολύ ντόμπρα και ειλικρινής αντίδραση
στις ερωτήσεις που τέθηκαν.
ΤΟ ΣΕΞ ΗΤΑΝ ΕΚΠΛΗΚΤΙΚΟ, ΑΠΟ ΣΥΝΑΙΣΘΗΜΑΤΙΚΗ ΑΠΟΨΗ ΜΕΤΑΝΙΩΝΩ.
ΕΧΕΙΣ ΑΛΛΑΞΕΙ;
ΕΜΑΘΑ ΤΙ ΣΥΝΕΠΕΙΕΣ ΕΧΕΙ ΜΙΑ ΕΞΩΣΥΖΥΓΙΚΗ ΣΧΕΣΗ.
Πιστεύεις ότι κάποιες πλοκές που εμφανίστηκαν αργότερα
αντλούσαν υλικό απ' την προσωπική σου ζωή ή δεν υπήρχε καμία ομοιότητα;
Καμία ομοιότητα.
Ο άνθρωπος Βινς, σε γενικές γραμμές, δεν είναι αυτός ο χαρακτήρας.
Αν και μερικές φορές ο κόσμος νομίζει ότι είναι ο ίδιος,
αλλά όχι.
Ο Βινς ΜακΜάν διατήρησε μία και μοναδική πραγματικά μονογαμική σχέση
σε όλη του τη ζωή.
Με την επιχείρηση που έχτισε.
Η επιχείρηση είναι το πάθος του, ο έρωτάς του, αυτή τον ελέγχει.
Η επιχείρηση δεν ανήκει στον Βινς.
Ο Βινς ΜακΜάν ανήκει στην επιχείρηση.
Και την υπηρετεί στο έπακρο
με όλη του την καρδιά, το πάθος του και τη ζωή του.
Αν αυτό πληγώνει τη σύζυγό του,
αν πληγώνει τη Στέφανι,
αν πληγώνει τον Σέιν,
αν πληγώνει τον πατέρα του
ή και τον ίδιο ακόμη,
να πάνε στον διάολο.
ΟΚΤΩΒΡΙΟΣ 2000
Καθώς απογειώνεται η δημοτικότητα της πάλης,
οι ιδιοκτήτες της World Wrestling Entertainment
αποφάσισαν να πουλήσουν τις μετοχές τους.
Η WWE μπαίνει στο χρηματιστήριο.
Αυτό σήμαινε πολλά.
Μας καθιέρωνε,
αλλά ο βασικός λόγος ήταν καθαρά επιχειρηματικός.
Με τα χρήματα που είχε πλέον στη διάθεσή της η εταιρεία
μπορέσαμε να μπούμε στον χώρο των καζίνων.
Η WWE ΑΓΟΡΑΣΕ ΚΑΖΙΝΟ ΣΤΟ ΛΑΣ ΒΕΓΚΑΣ
Στον χώρο της εστίασης.
Οι φαν ξετρελάθηκαν
στα εγκαίνια εστιατορίου στην Τάιμς Σκουέρ της Νέας Υόρκης.
Είμαστε στο επίκεντρο, εκεί ανήκουμε.
Όταν έχεις μια τέτοια επένδυση, μπορείς να τη διαχειριστείς,
να επενδύσεις ξανά σε εσένα, κάτι που πάντα κάναμε,
και να στραφείς και σε άλλους τομείς μεγάλης αξίας.
Καλώς ήρθατε και πάλι στην WCW!
31 ΙΟΥΛΙΟΥ 2000
Ο Κίντμαν κι ο Φραντσάιζ έφεραν στο ρινγκ την προσωπική τους βεντέτα
με έπαθλο ένα μπουκαλάκι βιάγκρα.
Το 2000 πλέον
η WWE είχε επικρατήσει στις κόντρες της Δευτέρας κατά της WCW.
Τους βλέπαμε και γελούσαμε.
Το στόμα του γέμισε βιάγκρα!
Ήταν αργή κι επώδυνη η παρακμή τους.
Οι επικεφαλής ήταν πολλοί και διαφορετικοί.
Κι έπιασαν πάτο.
Έχει ένα σωρό κεκάκια!
Ήταν λες και δεν προσπαθούσαν καν.
Από πλευράς προσπάθειας, τα παιδιά τα έδωσαν όλα.
Αλλά δεν μπορείς να κερδίσεις έναν πόλεμο χωρίς τα κατάλληλα άτομα στο αρχηγείο,
να παίρνουν σωστές αποφάσεις.
Έξω από το γραφείο μου!
Σας προκαλώ να το κάνετε σωστά!
Έκανε πολλά σωστά ο Έρικ Μπίσοφ; Ίσως.
Έκανε πολλά λάθη; Ναι.
Ήταν το αφεντικό, αλλά τα έκανε μαντάρα.
Είναι εύκολο να πει κάποιος
"Ο Έρικ ήταν πολύ επιτυχημένος και μετά πήραν αέρα τα μυαλά του".
Καταλαβαίνω γιατί κάποιος το λέει, αλλά το λέει όποιος δεν είχε ιδέα...
ΕΡΙΚ ΜΠΙΣΟΦ
...τι πραγματικά συνέβαινε στα παρασκήνια.
Γεννήθηκε η μεγαλύτερη διεθνώς εταιρεία ενημέρωσης και ψυχαγωγίας,
με τη συγχώνευση αξίας 7,5 δισ. δολαρίων
της Time Warner και της Turner Broadcasting.
Η κατάσταση επιδεινώθηκε πολύ στην WCW λόγω της συγχώνευσης AOL-Time Warner.
Βρισκόμουν σε μια αίθουσα με 12 ή 14 στελέχη που δεν γνώριζα,
που μου υποδείκνυαν πώς να κάνω παραγωγή, ενώ δεν είχαν δει ποτέ το προϊόν.
Θεέ μου!
Κανένα από αυτά τα στελέχη δεν ήθελε την WCW στην AOL-Time Warner.
Η πάλη ήταν άξεστη ψυχαγωγία, παρόλο που ήταν δημοφιλής.
Είναι τέλος εποχής;
Το αφήγημα είναι ότι μετά τη συγχώνευση δεν θέλουν την πάλη.
Δικαιολογίες. Η WCW έβγαζε πολύ κακό προϊόν.
Ανταρτοπόλεμος σε πισίνα!
Έρχεται ο Μπάζκιλ!
Μου είπαν σαφέστατα
ότι αν είχαν τα πρώτα νούμερα και δεν έχαναν λεφτά,
δεν θα υπήρχε θέμα.
Όταν άρχισαν να χάνουν πολλά λεφτά,
ήθελαν να πουλήσουν για προφανείς λόγους.
Κι ο Βινς βρήκε ευκαιρία.
Άκου να δεις.
Τηλεφώνησαν από την Turner κι είπαν "Σκεφτόμαστε να πουλήσουμε. Ενδιαφέρεστε;"
Η απάντηση είναι ναι.
Και σε τρεις μέρες
το τοπίο του χώρου άλλαξε.
Σκέφτομαι συχνά τον Τεντ Τέρνερ.
Είχε πει, αναφερόμενος στον ανταγωνισμό,
"Θα τον λιώσω".
Δεν τα κατάφερε.
Ο Βινς τους εξαγόρασε στην τιμή των 2.500.000 δολαρίων,
μία επένδυση με πολλαπλάσια κέρδη.
Λες και αγόραζε το Μανχάταν για 24 δολάρια.
Είχα την τύχη να βρίσκομαι στο αεροπλάνο το βράδυ που αγόρασε την WCW.
Το γιορτάσαμε στην πτήση.
Μες στο αεροπλάνο επικρατούσε μια απίστευτη ευφορία.
Την επομένη, όμως;
Πίσω στη ρουτίνα.
Έγινε πολύ αθόρυβα σε εταιρικό επίπεδο.
Αλλά γνωστοποιήσαμε την εξαγορά της WCW σε όλο το κοινό
σε ζωντανή μετάδοση.
ΖΩΝΤΑΝΗ ΜΕΤΑΔΟΣΗ NITRO WCW 26 ΜΑΡΤΙΟΥ 2001
Για φαντάσου.
Βρίσκομαι στο κανάλι της WCW.
Πώς γίνεται αυτό;
Μόνο ένας τρόπος υπάρχει.
Γιατί ήταν θέμα χρόνου
εγώ, ο Βινς ΜακΜάν, να εξαγοράσω τους ανταγωνιστές.
Ακριβώς. Είμαι ο ιδιοκτήτης της WCW.
Στη διαπραγμάτευση ζήτησα
να συναντηθούν οι δύο ζωντανές εκπομπές σε δύο δίκτυα.
Κάναμε ταυτόχρονη μετάδοση.
Το τελευταίο Nitro της WCW στο Πάναμα Σίτι και η WWE ήταν στο Κλίβελαντ.
Έτσι έγιναν τα αποκαλυπτήρια.
Ο νικητής της κόντρας της Δευτέρας, κυρίες και κύριοι,
ο Βίνσεντ Κ. ΜακΜάν!
Το κοινό είχε σοκαριστεί.
Και όλο αυτό το καταφέραμε χωρίς να μαθευτεί από πριν.
Προφανώς όλοι ξέρετε
ότι εξαγόρασα την WCW.
Μπήκα στον πειρασμό να το δω, αλλά δεν άντεχα.
Θα ήταν
σαν να παραδεχόμουν ότι είχα ηττηθεί
και δεν άντεχα να το κάνω.
Πρέπει να αρπάξεις τον ανταγωνιστή απ' τον λαιμό
και να τον πνίξεις μέχρι να ξεψυχήσει.
Όπως έκανα και στην WCW!
ΚΕΦΑΛΟΚΛΕΙΔΩΜΑ ΤΗΣ WWE ΣΤΗΝ WCW
Δεν είναι ότι αντλώ μεγάλη χαρά απ' τη νίκη.
Θα ακουστώ αλαζόνας, αλλά περιμένω να νικήσω.
Δεν επικρατούσε μια μεγάλη ευφορία "Ναι, νίκησα εγώ, μπράβο μου".
Αυτό δεν συμβαίνει. Μου δίνει ευχαρίστηση, αλλά πάω παρακάτω.
Ήταν μεγάλη η έκσταση,
γιατί τον έφτασαν στο χείλος του γκρεμού και τελικά αναδείχτηκε θριαμβευτής.
Παράλληλα ήταν γλυκόπικρο, γιατί ο Βινς τρέφεται από την πίεση
και τον υγιή ανταγωνισμό.
Βγάζει τον καλύτερο του εαυτό.
ΝΕΑ ΕΠΟΧΗ
Κάτι λείπει όταν δεν υπάρχει πια.
Τώρα η πρόκληση ήταν διαφορετική.
Όπως ένα νέο πρωτάθλημα φούτμπολ.
Οι φίλαθλοι που διψούν για φούτμπολ θα χαρούν.
Τα δεδομένα αλλάζουν.
Ο επικεφαλής της WWE Βινς ΜακΜάν
φέρνει το ιδιοφυές μάρκετίνγκ του στα γήπεδα.
Σήμερα ανακοινώνουμε με χαρά το νέο μας προϊόν, την XFL.
Ανακοίνωσα από το πουθενά ένα νέο πρωτάθλημα φούτμπολ.
Απροετοίμαστος και άσχετος με τον χώρο και με το άθλημα.
Αλλά είχαμε την ευκαιρία να παίζουμε όταν δεν έπαιζε η NFL.
Ο ΜακΜάν λέει ότι θα είναι οι πιο συναρπαστικοί αγώνες.
Ένα νέο πρωτάθλημα φούτμπολ με εντελώς διαφορετικό ύφος.
Μια λίγκα όπου οι παίκτες προπονούνται σκληρά και φτάνουν στα άκρα.
Αυτή ήταν η ιδέα του.
Να συνδυάσει την ψυχαγωγία WWE με το πρωτάθλημα φούτμπολ.
Κάμερες και μικρόφωνα σε παίκτες, σε προπονητές, μες στα αποδυτήρια.
Ήθελα ένα φούτμπολ που θα είχε απήχηση.
Να γίνουν χαρακτήρες όλοι.
Να τους παρακολουθούμε τηλεοπτικά,
να λέμε ιστορίες για να ενδιαφέρεσαι περισσότερο για τους χαρακτήρες.
Θα πετύχει για πολλούς λόγους.
Εμείς ξέρουμε την Αμερική, ξέρουμε τι θέλει να βλέπει η Αμερική.
Κατά τη γνώμη μου, δεν θα αποτύχει.
Από ένα κατάμεστο στάδιο στο Λας Βέγκας,
η πρώτη εβδομάδα της XFL.
Κυρίες και κύριοι, αυτή είναι η XFL!
Είναι τολμηρό!
Την πρώτη εβδομάδα η τηλεθέαση ήταν απίστευτη, τεράστια.
Και, κατά τη γνώμη μου, έκανε επιτυχία.
Οι φιλοπερίεργοι έκαναν επιτυχημένη την πρώτη αγωνιστική,
με τηλεθέαση υπερδιπλάσια απ' ό,τι περίμεναν οι διαφημιστές.
Ήταν το κοινό πρόθυμο να πειραματιστεί με πρωτάθλημα φούτμπολ του ΜακΜάν;
Η απάντηση είναι ναι.
Όλοι ήθελαν να το δουν.
Απλώς όταν το είδαν,
η αθλητική ποιότητα ήταν κάκιστη.
Ο Λάρι στην επίθεση των Χίτμεν...
Τον μαρκάρουν.
Του 'πεσε η μπάλα!
Η XFL έκανε πάταγο στην αρχή, επειδή είχε διαφημιστεί πάρα πολύ.
Το φούτμπολ δεν ήταν ποιοτικό, αλλά δεν με πείραζε αυτό.
ΜΠΟΜΠ ΚΟΣΤΑΣ ΑΘΛΗΤΙΚΟΣ ΣΧΟΛΙΑΣΤΗΣ
Το περιέβαλε η νοοτροπία της WWE.
Και το θεώρησα εντελώς ηλίθιο. Και ακατέργαστο.
Αγαπώ την Αμερική, τη Γη της Επαγγελίας.
Ο κόσμος με θεωρεί αρκετά συντηρητικό ως προς αυτό.
Αλλά το καθετί έχει τη θέση του.
Εφόσον είναι πνευματώδες, εφόσον έχει καλλιτεχνικά ή έξυπνα στοιχεία
ή πραγματικά υψηλή τέχνη,
τότε χέστηκα.
Χέστηκα πραγματικά.
Αλλά δεν υπήρχαν τέτοια στοιχεία.
Αναρωτιέστε σε ποιο κοινό απευθύνεται η XFL;
Ας πουν την ομάδα Μπερδεμένοι Άντρες του Μέμφις που Ζουν με τη Μαμά.
Το NBC πίστευε ότι ήξερε να διαχειριστεί τα ΜΜΕ
και ότι θα μας φέρονταν ευγενικά.
Όλα τα στελέχη του NBC που δημιούργησαν την XFL
θα θανατωθούν με πτώση από ύψος.
Η ΤΗΛΕΘΕΑΣΗ ΣΤΑ ΤΑΡΤΑΡΑ
Η XFL ήταν μια καταστροφή.
Όταν ο Βινς ήρθε στην εκπομπή μου,
είχε ήδη κάνει τις χαμηλότερες μετρήσεις στην ιστορία της υψηλής ζώνης τηλεθέασης.
Η τηλεθέαση της XFL έπεσε 75% από την πρώτη εβδομάδα.
Του είχα πει εξαρχής
ότι θα γίνονταν δύσκολες ερωτήσεις.
"Δίκαιες, αλλά σκληρές". Και το δέχτηκε.
Νόμιζα ότι θα μιλούσα εγώ για την XFL και ότι θα ήταν φιλικό κλίμα.
Έτσι μου είχαν πει. Ο Κόστας μου επιτέθηκε.
Η εκπομπή πριν τον αγώνα...
- Δεν έχουμε τέτοια εκπομπή. - Ήταν προχειρότητα.
Ο Μπομπ έκανε τη δουλειά του. Και πολύ καλά. Με στρίμωξε.
- Θα με αφήσεις να ολοκληρώσω, ρε συ; - Μια ερώτηση κάνω.
Βούλωσέ το κι άσε με να απαντήσω. Μετά χαράς θα απαντήσω.
Και τελικά τον πλησιάζω όλο και περισσότερο.
Φανταζόμουν
τα χέρια μου να τυλίγουν τον λαιμουδάκο του.
Είσαι άσχετος.
Ο Κύριος ΜακΜάν είναι
μια υπερβολική έκφραση, κατά μία έννοια, των χαρακτηριστικών του Βινς.
Ίσως εκείνη τη στιγμή να συγχωνεύτηκαν.
- Θα με αφήσεις να τελειώσω; - Φυσικά.
Άσε με να ολοκληρώσω, με ένα χαμόγελο.
- Το διασκεδάζω. - Το διασκεδάζεις; Εγώ το διασκεδάζω.
Θύμωσα με τον εαυτό μου,
γιατί μου την έστησαν, έπρεπε να το είχα καταλάβει ο βλάκας.
- Δεν κάνει για το κοινό της WWE. - Ναι.
Ούτε έχει καλό φούτμπολ για το φίλαθλο κοινό.
Είμαι επιχειρηματίας. Είμαι η κολόνα αυτής της εταιρείας.
Είμαι η κολόνα αυτής της εταιρείας και αυτής της χώρας.
Παίρνω ρίσκα.
Η πρώτη σεζόν της XFL τελικά θα είναι και η τελευταία.
Το πρωτάθλημα δεν είχε απήχηση στο κοινό, ούτε και στους κριτικούς.
Η XFL απέτυχε γιατί δεν ήταν καλό προϊόν.
Στα καλύτερά της χρόνια
η WWE, σε αυτό που της αναλογεί, ήταν ένα πάρα πολύ καλό προϊόν.
Αυτό δεν ήταν καλό προϊόν.
Πόνεσε η ακύρωση της XFL στον πρώτο χρόνο.
Ο Βινς τα έδωσε όλα.
Το λογότυπο της XFL που έβλεπε ο κόσμος
ήταν ο Βινς που κρατούσε την μπάλα και κοιτούσε στον φακό.
Γαμώτο.
Σκατά πήγε.
Εκείνη η περίοδος δεν ήταν καλή.
Το ένα μετά το άλλο και πάει λέγοντας.
Η World Wrestling Federation δεν μπορεί πλέον να χρησιμοποιεί τα αρχικά WWF.
Το World Wildlife Fund της έκανε κεφαλοκλείδωμα.
Όταν κατατέθηκε η μήνυση,
την παλέψαμε, όπως κάνουμε συνήθως.
Και καταλάβαμε ότι δεν θα νικούσαμε.
Είχαν χρησιμοποιήσει τα αρχικά "WWF" πολύ πριν από εμάς.
Οπότε αλλάξαμε σε WWE, γιατί εμείς προσφέρουμε ψυχαγωγία.
Δεν ήταν απαραίτητα καλό το ότι αλλάξαμε το όνομά μας.
Δεν ήθελα να αλλάξει.
Αλλά όταν κάτι τελειώνει, πρέπει να πηγαίνεις παρακάτω.
ΤΙΤΛΟΙ ΤΕΛΟΥΣ ΓΙΑ ΤΗΝ XFL
Όποτε αποτυγχάνω,
και έχω αποτύχει πολλές φορές,
αν επιτρέψω να κακοφορμίσει,
αν πω "Αν είχα κάνει αυτό, θα 'χε πιάσει",
θα αποτρελαθώ.
Ξέχνα το, σκέψου κάτι θετικό.
Δούλεψε με κάτι θετικό, δεν είναι όλα αρνητικά.
Μία από τις βασικές αρχές του Βινς είναι "Μην παραδέχεσαι την ήττα".
Οπότε δεν είχε πέσει στα πατώματα.
Στη δουλειά την επόμενη μέρα,
αφού πλέον η XFL είχε ακυρωθεί και επισήμως,
δεν φαινόταν.
Είχε εστιάσει στο Raw.
Ήμουν με τον Βινς σε μια αρένα, με πήρε στην άκρη και είπε
"Σκέφτομαι να γυρίσει ο Χαλκ Χόγκαν.
Θέλω εσένα κι αυτόν στον κεντρικό αγώνα της WrestleMania".
Και του είπα αμέσως...
ΝΤΟΥΕΪΝ ΤΖΟΝΣΟΝ
..."Εκπληκτική ιδέα".
Σύγκρουση ειδώλων.
ΣΥΓΚΡΟΥΣΗ ΕΙΔΩΛΩΝ
- Τι λέει; - Όλα καλά.
Όταν γύρισα,
αφού επί εννέα ολόκληρα χρόνια ήμασταν κακός μπελάς γι' αυτόν στην WCW,
όπου προσπαθήσαμε να πτωχεύσει,
δεν μιλήσαμε για το παρελθόν.
Ο Χόγκαν μου χάρισε μεγάλες απογοητεύσεις.
Υπήρξαν φορές που ήθελα να τον πνίξω.
Αλλά στη δουλειά δεν χωράνε πικρίες.
Η φιλοσοφία μου είναι, παρά τα προσωπικά θέματα,
τι θέλει το κοινό;
Ο ΧΑΛΚ ΤΑ ΣΠΑΕΙ
Θέλει μόνο ψυχαγωγία.
Οπότε καταπίνεις την περηφάνια σου, αποδέχεσαι την ήττα,
τον φέρνεις πίσω κι όλα καλά.
Είναι ξεχωριστή μέρα, Τζέι Αρ, μοναδική!
Ένας αγώνας βγαλμένος από όνειρο!
Σκέφτομαι εκείνη τη WrestleMania και ανατριχιάζω ολόκληρος αυτήν τη στιγμή.
Γιατί το κοινό είχε εκστασιαστεί. Και το νιώθαμε.
Ήταν εμβληματική η στιγμή, αν προσέξετε,
όταν αρχίζουν να απορροφούν την αντίδραση του κοινού
και αρχίζουν ταυτόχρονα να κοιτάνε δεξιά και αριστερά.
Δεν το είχαν προβάρει.
Ήταν δύο θρύλοι που ήξεραν τι να κάνουν πάνω στην έξαψη.
Μια σκηνή που έμεινε ανεξίτηλη.
Ήταν σύγκρουση εποχών.
Κανείς τους δεν ήξερε πώς θα αντιδρούσε το κοινό.
Ούτε εγώ ήξερα.
Ήταν έτοιμοι για οποιαδήποτε αντίδραση.
Εγώ είμαι ο κακός, αυτός είναι ο καλός.
Ο Δε Ροκ άρχισε να με χτυπάει και τον γιουχάιζαν όσο δεν πήγαινε.
Το σενάριο έπρεπε να αλλάξει.
Μόλις μπήκαμε στο ρινγκ, μας το είπε το κοινό.
"Σ' αγαπάμε, Ροκ, αλλά χάρη στον Χόγκαν βρίσκεσαι απόψε εδώ".
Έπρεπε να αυτοσχεδιάσω και να παλέψω στον αγώνα χωρίς σενάριο.
Δεν αλλάξαμε το αποτέλεσμα.
Νίκησα εγώ.
Αλλά ο πραγματικός νικητής ήταν ο Χαλκ Χόγκαν.
Λες να σε εμπιστεύτηκε ποτέ ο Βινς αφού πήγες στην WCW;
Νομίζω ότι χαίρω της εμπιστοσύνης του τώρα περισσότερο από ποτέ.
Νομίζω ότι τον καθησυχάζει το γεγονός
ότι δεν μπορώ να σκίσω την μπλούζα και να φέρω 100.000 θεατές.
Κάθε απόφαση που παίρνει έχει να κάνει πάντα με την επιχείρηση.
Η επιστροφή κάποιου που απέλυσε, κάποιου που κατέθεσε εναντίον του σε δίκη,
που τον κακολόγησε σε συνεντεύξεις
γίνεται επειδή πιστεύει ότι αυτό ωφελεί την εταιρεία.
Επιτρέψτε μου να σας συστήσω τον νέο γενικό διευθυντή του Raw,
τον Έρικ Μπίσοφ!
Δεν το πιστεύω!
Κάποιοι φοβούνται να ξεκόψουν από τον Βινς.
Αλλά έτσι έχεις περισσότερες πιθανότητες να ανακάμψεις,
γιατί έτσι λειτουργεί ο Βινς.
Είναι θέμα ελέγχου;
Πρόκληση. Νομίζω ότι είναι πρόκληση.
Εφόσον του επιτεθείς,
θέλει να αποδείξει ότι στο τέλος θα γυρίσεις σ' αυτόν.
Ευχαριστώ.
Δεν νομίζω ότι επέτρεψα ποτέ να μπουν στη μέση τα προσωπικά.
Ένα πράγμα έμαθα από το Στήσιμο του Μόντρεαλ.
Μια καλή προδοσία είναι μεγάλη ικανοποίηση.
Επιχείρηση έχω.
Προηγείται η επιχείρηση.
Πιστεύω ότι γενικά η καλύτερη περίοδος ήταν απ' το 1998 ως το 2002,
όταν ξεπέρασαν την WCW και μετά την ισοπέδωσαν.
Αλλά μετά την κατάρρευση της WCW, ο χώρος πήρε την κάτω βόλτα.
Χωρίς ανταγωνισμό, η πάλη έχει λιγότερο ενδιαφέρον.
Και ως προς τη δημιουργικότητα, είχαν ξεπέσει αρκετά.
Βρίσκομαι στο ζενίθ της καριέρας μου, στο απόγειο.
Αλλά ήμουν απογοητευμένος από τη δημιουργική διαδικασία.
Πολύ συχνά παρουσίαζαν μια ιδέα στον Στιβ
κι εκείνος απαντούσε
"Αυτό δεν θα το έλεγα ποτέ. Δεν μ' αρέσει. Δεν είναι καλή ιδέα".
Στιβ, πες τα έξω απ' τα δόντια.
Όλα είναι χάλια.
Δεν μ' αρέσει η πορεία του Στόουν Κολντ, ούτε η πορεία της εταιρείας.
Οι σχέσεις με τον Βινς δεν ήταν καλές.
Επίσης είχα πολλούς τραυματισμούς.
Και αποφάσισα ότι δεν πήγαινε άλλο.
Θεώρησα ότι το καλύτερο ήταν να αποσυρθώ αθόρυβα.
Ήταν τεράστιος σταρ και έφυγε.
Είναι ένα πολύ εύπλαστο προϊόν η WWE.
Οι σταρ φεύγουν συνέχεια.
Όπως ο Δε Ροκ,
αλλά αυτός άρχισε να κάνει καριέρα στο σινεμά.
Ο Δε Ροκ κι ο Όστιν
ήταν και οι δύο το νούμερο ένα όνομα στην εταιρεία.
Και οι δύο είχαν φύγει το 2004, άρα έπρεπε να βγάλουν νέους σταρ.
Κι έτσι έγινε το διαβόητο βίντεο, όπου ο Βινς μίλησε στο ρόστερ.
Απ' όλα τα χαρακτηριστικά μου που με έχουν κάνει επιτυχημένο,
ξεχωρίζω ένα συγκεκριμένο.
Και είπε "Αδίστακτη επιθετικότητα".
Την αδίστακτη επιθετικότητα.
Έβγαλε έναν λόγο σε όλους τους παλαιστές.
ΤΖΟΝ ΣΙΝΑ
"Ψάχνουμε, ήρθε η στιγμή. Θέλω κάποιον με αδίστακτη επιθετικότητα".
Ποιος έχει αδίστακτη επιθετικότητα και θα κάνει τις απαραίτητες θυσίες;
Ψάχνω κάποιον που θα πει "Εντάξει, εγώ είμαι αυτός, ρε γαμώτο".
Ποιος από εσάς θέλει να γίνει σούπερ σταρ;
Εκείνη την εποχή ήμουν ακόμη νέος και ανερχόμενος.
Δεν ήμουν παρών στην ομιλία.
Αλλά τρεις μέρες μετά
ήμουν σε μια βιντεοσκόπηση, γιατί ο Αντερτέικερ έλειπε.
Ελάτε, παιδιά. Κάποιος θα θέλει να αδράξει τη στιγμή.
Χρειάζονταν κάποιον.
Κάποιος στη σύσκεψη παραγωγής είπε "Τι λέτε για τον Τζον Σίνα;"
Έτσι βρέθηκα στον πρώτο τηλεοπτικό μου αγώνα.
Ο Τζον Σίνα, δεν ξέρουμε πολλά γι' αυτόν.
Εναντίον του Κερτ Ανγκλ, που ήταν μεγάλο όνομα στην WWE.
Ποιο είναι αυτό το χαρακτηριστικό που εσύ διαθέτεις
και σε κάνει να νομίζεις
ότι μπορείς να ανέβεις σε αυτό το ρινγκ
και να αντιμετωπίσεις τον κορυφαίο;
Ο Τζον Σίνα λέει "Με τι θα σε νικήσω;
Με αδίστακτη επιθετικότητα".
Αδίστακτη επιθετικότητα.
Και από εκεί προέκυψαν τα επόμενα χρόνια
και αυτή που πλέον ονομάζουμε εποχή Ruthless Aggression.
Εγκατέλειπαν την εποχή που ξεπερνούσαν τα όρια,
περνούσαν σε μια πιο ρεαλιστική εποχή.
Επεδείκνυαν τις ικανότητες των παλαιστών, όπως του Έντι Γκερέρο, του Κερτ Aνγκλ.
Χρησιμοποιούσαν αληθινά ονόματα.
Μπροκ Λέσναρ, Ράντι Όρτον. Κρις Μπενουά, Μπατίστα.
Ήταν μια περίοδος ρεαλισμού.
Έπρεπε να είμαι ο Τζον Σίνα και δεν ήξερα ποιος ήμουν.
Δεν είχα προσωπικότητα.
Ήμουν ένας τύπος απλώς.
Ήταν βαρετό.
Είσαι ξεφτίλας!
Παραλίγο να με απολύσουν, τόσο κακός ήμουν.
Ο Τζον Σίνα εκνευρίζεται.
Αλλά όταν ήξερα ότι θα έπαιρνα πόδι,
είπα να το διασκεδάσω.
Κάποιοι ράπαραν στη γαλαρία στο λεωφορείο της περιοδείας.
Σηκώθηκα απ' τη θέση μου και πήγα στη γαλαρία.
Και επί πέντε ολόκληρα λεπτά τους έσβησα όλους.
Δεν ήξερα ότι η Στέφανι ΜακΜάν ήταν εκεί. Είπε "Θα το έκανες στην τηλεόραση;"
Είπα "Ναι, γαμάτο".
Λατρεύω το μικρόφωνο και κάτι ακόμα
Μια παραδοσιακή επική κόντρα
Θα τα σπάσω, θα βγάλω προσωπικότητα
Θα δει ο Βίνι Μακ αδίστακτη επιθετικότητα
Ο Τζον ήξερε να ραπάρει.
Να το!
Κι από εκεί που σκεφτόμουν να τον κόψω απ' το ρόστερ,
είπα "Για κάτσε.
Αλλάζει το πράγμα, αλλάζει εντελώς".
Τζον Σίνα, διδάκτωρ του οργανωμένου εγκλήματος!
Βγήκε και τα έδωσε όλα. Και έσκισε.
Και ξαφνικά έγινε τεράστιος σταρ και το κοινό τον λάτρευε.
Ο νέος πρωταθλητής της WWE,
ο Τζον Σίνα!
Σίνα!
Όταν γίνεσαι δημοφιλής,
και το κοινό σε καταλαβαίνει και αλληλεπιδρά μαζί σου,
τότε αρχίζεις να τραβάς την προσοχή του Βινς.
Μου θυμίζεις τον εαυτό μου. Βγαίνεις και μιλάς σταράτα.
Τους έχεις όλους γραμμένους!
Και τότε αρχίζουμε να συνεργαζόμαστε πιο στενά.
Ο Βινς μου 'μαθε πολλά για τον χώρο και μου έμαθε ερμηνεία.
Για την περσόνα του ράπερ
πήρα αυτά που έβλεπα και δεν μου άρεσαν
και συνέθεσα αυτόν τον χαρακτήρα.
Αυτό είχε κάνει κι ο Βινς με τον Κύριο ΜακΜάν.
Ως προς τις αποδοκιμασίες κατά του χαρακτήρα του Κυρίου ΜακΜάν,
ένα απ' τα αρνητικά μου, αλλά και θετικά μου,
είναι ότι αν μου μπει κάτι στο μυαλό, θα το κάνω.
Ευλογητό το όνομα του Βίνσεντ Κένεντι ΜακΜάν!
Ο δρόμος προς την κόλαση!
Όχι!
Υπήρξε κάποια στιγμή εκείνη την περίοδο που πήρες ένα σενάριο κι είπες
"Αυτό παραείναι";
Ναι.
Σου πέταξα τα μυαλά έξω.
Αλλά ο Βινς με έβαζε να το κάνω.
Υπήρχε πάντα η ανησυχία μεταξύ παλαιστών
ότι, αν δεν έκανες αυτό που σου ζητούσαν, θα σε τιμωρούσαν.
Και ναι, είναι κάτι που συνέβαινε σε ορισμένους κατά καιρούς.
Κάποια στιγμή ήμουν η νυν πρωταθλήτρια.
Και ξαφνικά είχε γραφτεί σκηνή όπου θα φιλιόμουν με μια γυναίκα.
Εγώ θεωρούσα ότι αυτό δεν θα το ήθελε ο χαρακτήρας μου.
Ήταν σύμπτωση το ότι έχασα το πρωτάθλημα μία εβδομάδα μετά;
Αρκεί άραγε; Ναι! Έχουμε νέα πρωταθλήτρια!
Ίσως.
Ίσως τιμωρήθηκα, δεν το ξέρω.
Νέα πρωταθλήτρια...
Είπες ότι κάποιες φορές αρνήθηκες.
Θυμάσαι τι αρνήθηκες να κάνεις;
Ναι.
Ναι, κάνα δυο φορές, αλλά...
Αλλά δεν θα μιλήσω για αυτήν τη συγκεκριμένη.
Μία από τις ιδέες μου ήταν ότι η Στέφανι θα έμενε έγκυος.
Και νομίζω ότι έγκυο την είχα αφήσει εγώ.
Ο χαρακτήρας μου.
Νομίζω ότι ήταν κάτι τέτοιο,
αλλά αυτό δεν το κάναμε ποτέ.
Η Στεφ αντιμετωπίζει τον Κύριο ΜακΜάν τον χαρακτήρα,
τον Βινς ΜακΜάν το αφεντικό της WWE
και τον πατέρα της.
Δύσκολα διαχωρίζονται αυτά.
Τον λέω "Βινς" στη δουλειά και τον λέω "μπαμπά" στο σπίτι.
Ο πατέρας μου δεν είναι το αφεντικό μου.
Ως αφεντικό είναι πιο σκληρός. Περιμένει αποτελέσματα, τα απαιτεί.
Ιδίως από την οικογένειά του.
Ο Βινς ήθελε να αποφύγει τον απόλυτο νεποτισμό.
Θα ήταν κακό για τον Βινς, τον Σέιν και τη Στέφανι.
Στην αρχή ήταν τα παιδιά για όλες τις δουλειές
και μετά κατέλαβαν σημαντικές θέσεις.
Ήταν σκληρός μαζί τους.
Όταν έριχναν ιδέες, τις απέρριπτε με τη μία.
Έλεγε στα ίσια ότι ήταν χάλια.
Έχει μεγαλύτερες απαιτήσεις από αυτούς.
Ο πατέρας σου ήταν σκληρός μαζί σου;
Ήταν πολύ σκληρός μαζί μου. Και ακόμη είναι.
Με τα παιδιά μου ήμουν πιο αυστηρός απ' ό,τι με οποιονδήποτε άλλο.
Μάλλον επειδή ήθελα να είναι καλύτεροι από όλους.
Λέγονται ΜακΜάν, πρέπει να επιβεβαιώσουν το επίθετο.
Είχε απαιτήσεις.
Αυτόν εκπροσωπούσα
και ήταν πολύ σημαντικό να το κάνω σωστά.
Μαρίς, έλα εδώ.
Μπράβο.
Ήταν λιγότερο αυστηρός μαζί μου απ' ό,τι με τον Σέιν.
Αλλά ο αδερφός μου τον κόντραρε περισσότερο.
Υπάρχει μια ιδιαίτερη σχέση μεταξύ πατέρα και γιου.
Πατέρας και γιος!
Σου στέλνουν άρθρα και βιβλία για οικογενειακές επιχειρήσεις.
Κανείς δεν έχει πει ποτέ "Ήταν τέλεια.
Τα πήγαινα καλά με τον μπαμπά μου, και μετά μου έδωσε την εταιρεία.
Όλα καλά και μετά απεβίωσε".
Δεν συμβαίνει. Είναι δύσκολο.
Σέιν, τι κάνεις;
Ο Σέιν είναι κλασικό παράδειγμα.
Δεν νοιάστηκες ποτέ για μένα.
Ό,τι κι αν κάνω είναι λάθος.
Τίποτα δεν σου αρέσει.
Οι συμφωνίες που φέρνω και τα λεφτά που σου βγάζω
δεν σου φτάνουν ποτέ!
Ως προς την οικογένεια ΜακΜάν, οι περισσότεροι δεν ξέρουν
τις εσωτερικές σχέσεις στην πραγματική ζωή.
"Είναι μεταξύ τους τόσο αμείλικτοι και στα παρασκήνια;"
Ήθελα μόνο...
Ήθελα μόνο να είσαι περήφανος για μένα!
Για μένα!
Αλλά τελικά κατάλαβα ότι αυτό δεν θα συμβεί ποτέ,
γιατί το θέμα δεν ήμουν εγώ.
Εσύ ήσουν πάντα το θέμα, μπαμπά!
Αλλά δεν αποκαλύπτεις τα παρασκήνια.
Γιατί να δώσεις εξηγήσεις; Καλύτερα να το συζητάνε.
Είναι μια οικογενειακή επιχείρηση.
Αφορά εμάς, αφορά εσένα κι εμένα.
Όχι, δεν είναι οικογενειακή επιχείρηση πλέον.
Αυτή είναι η δική μου επιχείρηση.
Καλά θα κάνεις να πάρεις δρόμο,
κι ας είσαι γιος μου.
Επιτόπου!
Ποτέ δεν κατάλαβα
πού ακριβώς χωρούσε ο Σέιν όλα αυτά τα χρόνια.
Ενίοτε ήταν αποδεκτός και άλλες φορές βρισκόταν στην αφάνεια.
Δεν κατάλαβα ποτέ τι συνέβαινε,
αλλά πάντα ένιωθα ότι ήταν το μαύρο πρόβατο της οικογένειας.
Και δεν έμαθα ποτέ τι ακριβώς κρυβόταν πίσω απ' τη σχέση με τον πατέρα του.
Ο Σέιν ήθελε οπωσδήποτε να γίνει ο επόμενος ΜακΜάν
και πίστευε ότι θα γινόταν.
Κάποια στιγμή ήθελε ο μπαμπάς του να του αγοράσει μια εταιρεία,
την οποία θα διοικούσε για να αποδείξει ότι ήταν διοργανωτής της νέας γενιάς,
πριν αναλάβει την WWE.
Πάμε!
Εκείνη την εποχή η UFC είχε κάποια οικονομικά προβλήματα.
Ήρθαν και μας ρώτησαν αν θέλαμε να την εξαγοράσουμε.
Το θεώρησα τέλειο. Του είπα "Πρέπει να την αγοράσουμε".
Μπορούσαμε να επεκτείνουμε το προϊόν,
γιατί ήταν προσαρμοσμένο στα μέτρα μας.
Έχουμε ομάδα παραγωγής, εκδηλώσεων, ομάδα πωλήσεων.
Τα έχουμε όλα έτοιμα.
Ήταν όλα στη θέση τους.
Όταν παρουσιάστηκε η ευκαιρία εξαγοράς της UFC,
δεν μου άρεσε το επιχειρηματικό μοντέλο.
Στο δικό μας μοντέλο δημιουργείς χαρακτήρες,
όπως κάνει η Disney.
Και τους χρησιμοποιούμε για πάντα.
Σε αντίθεση με έναν πυγμάχο ή αθλητή UFC,
που αν ηττηθεί ή τραυματιστεί, η καριέρα του έληξε.
Είναι όλα αληθινά, δεν είναι ψέμα.
Δεν έχουν τέτοιες υποκριτικές ικανότητες.
Εμείς προσφέρουμε ψυχαγωγία. Αυτό είναι άθλημα.
Τέλος πάντων, το σκέφτηκε και το απέρριψε.
Απέρριψε την ευκαιρία και τέλος.
Θα ήταν καλή επένδυση;
Αν και μετά Χριστόν προφήτης, θα ήταν εξαιρετική επένδυση.
ΤΕΣΣΕΡΑ ΔΙΣΕΚΑΤΟΜΜΥΡΙΑ
Δέκα χρόνια αργότερα η UFC πουλήθηκε για ένα μεγάλο ποσό.
Ο Σέιν φυσικά θέλει τα εύσημα γιατί είχε προτείνει την εξαγορά.
Ο Σέιν πίστευε ότι έπρεπε να το είχαμε κάνει.
Αν το πιστεύεις, τότε επένδυσε τα δικά σου λεφτά.
Κάτι που δεν έγινε και δεν θα γινόταν, γιατί ήταν τεράστια επένδυση.
Κι ο Σέιν δεν είχε τα λεφτά. Άρα δεν ήταν καλή επένδυση.
Η πιο καθοριστική στιγμή που έχω δει μεταξύ Βινς και Σέιν
ήταν μια διαφωνία επί δημιουργικού που είχαν ένα βράδυ.
Ο Σέιν είχε μια ιδέα στην οποία πίστευε πραγματικά.
Κι ο Βινς διαφωνούσε εντελώς.
Και όπως συμβαίνει με τον Βινς στις περισσότερες περιπτώσεις,
όταν αρχίζει να ανεβαίνει η ένταση, κλιμακώνεται γρήγορα.
Ο Βινς τελικά γύρισε κι είπε στον Σέιν "Όχι όσο ζω εγώ".
Και ο Βινς, που έτρωγε εκείνη τη στιγμή,
πήρε το μαχαίρι του και το έδωσε στον Σέιν.
Και του είπε "Εδώ.
Να, εδώ.
Εφόσον το θέλεις τόσο πολύ,
μπήξ' το μαχαίρι εδώ ακριβώς.
Γιατί αυτό πρέπει να κάνεις, για να πάρεις εσύ αυτήν την απόφαση.
Κι αν δεν μου μπήξεις το μαχαίρι,
θα ξέρω ότι δεν είσαι αρκετά άντρας.
Και θα πρέπει κι αυτό να το λάβω υπόψη.
Ειδάλλως μπορείς να με εξαγοράσεις,
όπως εγώ εξαγόρασα τον πατέρα μου.
Κι εφόσον δεν φύγω απ' τη μέση,
να είσαι έτοιμος να με ξεφορτωθείς,
όπως αναγκάστηκα εγώ να ξεφορτωθώ τον πατέρα μου,
όταν δεν λειτουργούσε όπως ήθελα εγώ".
Ο ΣΕΪΝ ΜΑΚΜΑΝ ΑΠΟΧΩΡΕΙ ΑΠΟ ΤΗΝ WWE
Ήταν πολύ δύσκολη απόφαση να αφήσω το μόνο που αγαπώ
και τον μόνο χώρο στον οποίο θέλω να δουλεύω.
Αλλά εκείνη την εποχή ο πατέρας μου δεν άφηνε τα ηνία.
Και είπα "Αν θέλω να δοκιμάσω κάτι άλλο, τώρα είναι η ώρα".
Ο Σέιν αποχώρησε,
γιατί ήθελε την καρέκλα.
Πίστευε ότι έπρεπε να αποχωρήσω.
Ο Σέιν έχει μεγάλη αξία, αλλά η εταιρεία δεν ήταν δική του.
Ήταν δική μου.
Είναι δύσκολο όταν έχεις οικογενειακή επιχείρηση, πάρα πολύ.
Λες και διαφωνούσαμε στα πάντα
και τελικά αποξενωθήκαμε.
Δεν συμφωνούσαμε σε ορισμένα θέματα.
Αλλά είναι το αφεντικό.
Όταν λέει τι πρέπει να γίνει, αυτό θα γίνει.
Και σκέφτηκα
"Είτε θα μείνω και θα παρακολουθήσω τη διάλυσή μας,
είτε θα αποχωρήσω".
Είναι ο μπαμπάς μου. Αυτό δεν θα το διακινδυνεύσω.
Κι αποφάσισα να απομακρυνθώ.
Τον ευχαρίστησα, τον αγκάλιασα και αυτό ήταν.
Όλοι πρέπει να ξέρουν τη θέση τους.
Κι όταν ένα μέλος της οικογένειας θεωρεί ότι θα τα καταφέρει...
Πάρε δρόμο! Δικό μου σόου είναι, κουμάντο κάνω εγώ!
...δεν έχει το όραμα που έχει κάποιος που δημιούργησε κι επέκτεινε την εταιρεία.
Έχει άλλο όραμα.
Και ίσως πετύχει, αλλά θα ακολουθήσουμε το όραμά μου.
Τίποτα δεν πήγε καλά απόψε για τον Σέιν ΜακΜάν!
Μακριά η οικογένεια απ' την επιχείρηση. Είναι ζόρικο.
Κάπου στην πορεία θα σκάσει.
Ανά τις δεκαετίες ο ΜακΜάν μετέτρεψε την WWE
σε γίγαντα της ψυχαγωγίας αξίας δισεκατομμυρίων.
Αλλά οι πρόσφατες εξελίξεις ίσως φέρουν ανατροπές στην ηγεσία.
Βαριές κατηγορίες περί κακοποίησης.
Είναι καταστροφικό.
Απίστευτο!
Θα τον εκδιώξουν; Δεν ξέρω.
Άγνωστο το μέλλον της εταιρείας.
Το πιο πρόσφατο σκάνδαλο θα σοκάρει τους πάντες.
ΤΟ 1999 Η ΡΕΝΑ ΛΕΣΝΑΡ (ΣΕΪΜΠΛ) ΕΦΤΑΣΕ ΣΕ ΕΞΩΔΙΚΑΣΤΙΚΟ ΣΥΜΒΙΒΑΣΜΟ
ΓΙΑ ΤΗ ΜΗΝΥΣΗ ΤΗΣ ΚΑΤΑ ΤΗΣ TITAN SPORTS (WWE).
Υποτιτλισμός: Μάρθα Λυρώνη